P6_TA(2006)0266

Έβδομο πρόγραμμα πλαίσιο δραστηριοτήτων πυρηνικής έρευνας και εκπαίδευσης *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου για το έβδομο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2007-2011) (COM(2005)0119 — C6-0112/2005 — 2005/0044(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0119) [1],

- έχοντας υπόψη το άρθρο 7 της Συνθήκης Ευρατόμ, σύμφωνα με το οποίο κλήθηκε από το Συμβούλιο να γνωμοδοτήσει (C6-0112/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τις γνωμοδοτήσεις της Επιτροπής Προϋπολογισμών και της Επιτροπής Περιβάλλοντος, Δημόσιας Υγείας και Ασφάλειας των Τροφίμων (Α6-0203/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 119, παράγραφος 2, της Συνθήκης Ευρατόμ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνεννόησης, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει, σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 13

(13) Το Κοινό Κέντρο Ερευνών θα πρέπει να συμβάλει στην επίτευξη των ως άνω στόχων, διεξάγοντας άμεσες δραστηριότητες και προσφέροντας πελατοκεντρική υποστήριξη για την υλοποίηση των πολιτικών της ΕΕ. | (13) Το Κοινό Κέντρο Ερευνών διαδραματίζει αποφασιστικό ρόλο στην παροχή επιστημονικής και τεχνικής στήριξης, με οδηγό τους πελάτες, για τη σύλληψη, την ανάπτυξη, την υλοποίηση και την εποπτεία των πολιτικών της ΕΕ. Το Κοινό Κέντρο Ερευνών θα έχει διαρκή στήριξη, προκειμένου να μπορέσει να λειτουργήσει ως κέντρο αναφοράς για την επιστήμη και την τεχνολογία στην ΕΕ, ανεξάρτητα από ιδιωτικά και εθνικά συμφέροντα. |

Τροπολογία 2

Αιτιολογική σκέψη 16

(16) Κατά την εφαρμογή του παρόντος προγράμματος πλαισίου πρέπει να λαμβάνονται κατάλληλα μέτρα για την πρόληψη παρατυπιών και περιπτώσεων απάτης και να κινούνται οι αναγκαίες διαδικασίες για την ανάκτηση απωλεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τις διατάξεις του κανονισμού (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων, του κανονισμού (ΕΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες και του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF). | (16) Κατά την εφαρμογή του παρόντος προγράμματος πλαισίου πρέπει να λαμβάνονται κατάλληλα μέτρα για την πρόληψη παρατυπιών και περιπτώσεων απάτης και να κινούνται οι αναγκαίες διαδικασίες για την ανάκτηση απωλεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τις διατάξεις του κανονισμού (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων, του κανονισμού (ΕΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες και του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου της 25ης Μαΐου 1999 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF). Σε κάθε περίπτωση, θα πρέπει να ληφθούν μέτρα που να διασφαλίζουν ότι τα κονδύλια που ανακτώνται από απάτες και παρατυπίες κατά παράβαση των ανωτέρω κανονισμών θα επιστρέφονται στο έβδομο πρόγραμμα πλαίσιο και θα διατίθενται κυρίως για την κατάρτιση ερευνητικού προσωπικού και δραστηριότητες παροχής επιστημονικών συμβουλών· |

Τροπολογία 3

Άρθρο 3, παράγραφος 1, εισαγωγικό μέρος

1. Το συνολικό ποσό για την εφαρμογή του έβδομου προγράμματος πλαισίου για την περίοδο 2007 έως 2011 ανέρχεται σε 3092 εκατομμύρια ευρώ. Το ποσό αυτό κατανέμεται ως εξής (σε εκατομμύρια ευρώ): | 1. Το ενδεικτικό συνολικό ποσό για την εφαρμογή του έβδομου προγράμματος πλαισίου ανέρχεται σε 2751 εκατομμύρια ευρώ για την πενταετία από 1ης Ιανουαρίου 2007. Το ποσό αυτό κατανέμεται ως εξής (σε εκατομμύρια ευρώ): |

Τροπολογία 4

Άρθρο 3, παράγραφος 1, πίνακας

α) Έρευνα στο πεδίο της ενέργειας σύντηξης 2159 | α) Έρευνα στο πεδίο της ενέργειας σύντηξης 1947 |

β) Πυρηνική σχάση και ακτινοπροστασία 394 | β) Πυρηνική σχάση και ακτινοπροστασία 394 |

γ) Πυρηνικές δραστηριότητες του Κοινού Κέντρου Ερευνών 539 | γ) Πυρηνικές δραστηριότητες του Κοινού Κέντρου Ερευνών 517 |

Τροπολογία 5

Άρθρο 3, παράγραφος 1α (νέα)

| 1α. Από το ποσό που προβλέπεται για την έρευνα στον τομέα της ενέργειας σύντηξης, ποσό 900 εκατομμυρίων ευρώ, κατ' ελάχιστο, δεσμεύεται για δραστηριότητες άλλες από την υλοποίηση της ερευνητικής υποδομής ITER, σύμφωνα με το Παράρτημα Ι. |

Τροπολογία 6

Άρθρο 3, παράγραφος 2α (νέα)

| 2α. Η Επιτροπή ενημερώνει εκ των προτέρων την αρμόδια για τον προϋπολογισμό αρχή σε περίπτωση που προτίθεται να παρεκκλίνει από την κατανομή των δαπανών που έχει καθοριστεί στις παρατηρήσεις και στο Παράρτημα του ετήσιου γενικού προϋπολογισμού της Ευρωπαϊκής Ένωσης. |

Τροπολογία 7

Άρθρο 5

Όλες οι ερευνητικές δραστηριότητες που αναλαμβάνονται βάσει του έβδομου προγράμματος πλαισίου υλοποιούνται σύμφωνα με τις θεμελιώδεις αρχές ηθικής δεοντολογίας. | Όλες οι ερευνητικές δραστηριότητες που αναλαμβάνονται βάσει του έβδομου προγράμματος πλαισίου υλοποιούνται σύμφωνα με τις θεμελιώδεις αρχές ηθικής δεοντολογίας, με προτεραιότητα στα ζητήματα ασφάλειας. |

Τροπολογία 8

Άρθρο 6, παράγραφος 2, δεύτερο εδάφιο

Η Επιτροπή ανακοινώνει τα πορίσματα αυτής της αξιολόγησης, καθώς και τις παρατηρήσεις της επ' αυτών, στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών. | Η Επιτροπή ανακοινώνει τα πορίσματα αυτής της αξιολόγησης, καθώς και τις παρατηρήσεις της επ' αυτών, στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών και στον Ευρωπαίο Διαμεσολαβητή. |

Τροπολογία 10

Παράρτημα Ι, υπότιλος "Έρευνα στο πεδίο της ενέργειας σύντηξης", υπότιλος "Αιτιολογικό", δεύτερο εδάφιο

Η σύντηξη είναι ικανή να προσφέρει στην Ευρώπη, σε μερικές δεκαετίες από σήμερα, αειφόρο και ασφαλή ενεργειακό εφοδιασμό. Η ανάπτυξη της σχετικής τεχνολογίας αναμένεται να προσφέρει ασφαλή, αειφόρο και φιλική προς το περιβάλλον ενέργεια. Ο μακροπρόθεσμος στόχος της ευρωπαϊκής έρευνας στο πεδίο της σύντηξης, η οποία περιλαμβάνει όλες τις σχετικές δραστηριότητες των κρατών μελών και των συνδεδεμένων τρίτων χωρών, είναι η από κοινού δημιουργία πρωτοτύπων αντιδραστήρων για σταθμούς ηλεκτροπαραγωγής οι οποίοι θα πληρούν αυτές τις απαιτήσεις, και παράλληλα θα είναι οικονομικά βιώσιμοι. | Ανεξάρτητα από τις προσπάθειες που καταβάλλει η ΕΕ, και τις οποίες θα πρέπει να συνεχίσει, στον τομέα της έρευνας για ανανεώσιμες πηγές ενέργειας, η σύντηξη είναι ικανή να προσφέρει στην Ευρώπη αειφόρο και ασφαλή ενεργειακό εφοδιασμό, σε πενήντα με εξήντα χρόνια από σήμερα, περίπου, όταν αρχίσουν να διατίθενται εμπορικά αντιδραστήρες σύντηξης. Θα επιδιωχθεί, επομένως, να δοθεί προτεραιότητα στις ενέργειες για την καθιέρωση της ενέργειας σύντηξης, προκειμένου να μειωθεί όσο το δυνατόν περισσότερο ο χρόνος που απαιτείται για την υλοποίηση ενός σταθμού παραγωγής ενέργειας σύντηξης. Η ανάπτυξη της σχετικής τεχνολογίας αναμένεται να προσφέρει ασφαλή, αειφόρο και φιλική προς το περιβάλλον ενέργεια. Ο μακροπρόθεσμος στόχος της ευρωπαϊκής έρευνας στο πεδίο της σύντηξης, η οποία περιλαμβάνει όλες τις σχετικές δραστηριότητες των κρατών μελών και των συνδεδεμένων τρίτων χωρών, είναι η από κοινού δημιουργία, σε 30 με 35 χρόνια περίπου, πρωτοτύπων αντιδραστήρων για σταθμούς ηλεκτροπαραγωγής οι οποίοι θα πληρούν αυτές τις απαιτήσεις, και παράλληλα θα είναι οικονομικά βιώσιμοι. |

Τροπολογία 11

Παράρτημα Ι, υπότιτλος "Έρευνα στο πεδίο της ενέργειας σύντηξης", υπότιτλος "Δραστηριότητες", πρώτο εδάφιο

Εν προκειμένω περιλαμβάνονται δραστηριότητες προς υποστήριξη της από κοινού υλοποίησης του ITER (ως διεθνούς υποδομής έρευνας), και ιδίως δραστηριότητες σχετικές με την προετοιμασία του τόπου εγκατάστασης, τη σύσταση του οργανισμού ITER και της ευρωπαϊκής κοινής επιχείρησης ITER, τη διαχείριση και τη στελέχωση, τη γενική τεχνική και διοικητική υποστήριξη, την κατασκευή εξοπλισμού και εγκαταστάσεων, και την υποστήριξη του σχεδίου κατά τη διάρκεια της κατασκευής. | Εν προκειμένω περιλαμβάνονται δραστηριότητες προς υποστήριξη της από κοινού υλοποίησης του ITER (ως διεθνούς υποδομής έρευνας), και ιδίως δραστηριότητες σχετικές με την προετοιμασία του τόπου εγκατάστασης, τη σύσταση του οργανισμού ITER και της ευρωπαϊκής κοινής επιχείρησης ITER, τη διαχείριση και τη στελέχωση, τη γενική τεχνική και διοικητική υποστήριξη, την κατασκευή εξοπλισμού και εγκαταστάσεων, και την υποστήριξη του σχεδίου κατά τη διάρκεια της κατασκευής. Η ευρωπαϊκή κοινή επιχείρηση για την υλοποίηση του ITER είναι υπεύθυνη για τη διαχείριση και τη χορήγηση της ευρωπαϊκής συνεισφοράς στον ITER, αναλαμβάνοντας τις υποχρεώσεις που απορρέουν από τις διεθνείς συμφωνίες για τον ITER. Το υπόλοιπο πρόγραμμα σύντηξης, που αποσκοπεί στη βελτίωση της επιστημονικής και τεχνολογικής γνώσης για την ταχεία υλοποίηση της ενέργειας σύντηξης, θα εφαρμοστεί με άμεση ευθύνη της Επιτροπής, η οποία θα επικουρείται από συμβουλευτική επιτροπή σύμφωνα με τον κανονισμό (ΕΚ) αριθ. ... του Ευρωπαϊκού Κοινοβουλίου και του Συμβουλίου για τους κανόνες συμμετοχής των επιχειρήσεων, των κέντρων ερευνών και των πανεπιστημίων στις δράσεις του εβδόμου προγράμματος πλαισίου και για τη διάδοση των αποτελεσμάτων της έρευνας ("κανόνες συμμετοχής") [2]. |

Τροπολογία 12

Παράρτημα Ι, υπότιτλος "Έρευνα στο πεδίο της ενέργειας σύντηξης", υπότιτλος "Δραστηριότητες", δεύτερο εδάφιο

Ένα στοχοθετημένο πρόγραμμα φυσικής και τεχνολογίας θα αξιοποιήσει τις εγκαταστάσεις και τους πόρους του προγράμματος για τη σύντηξη, καθώς και του JET. Θα αξιολογήσει συγκεκριμένες τεχνολογίες βασικές για τον ITER, θα εδραιώσει τις επιλογές του σχεδίου ITER, και θα προετοιμάσει τη θέση σε λειτουργία του ITER μέσω πειραματικών και θεωρητικών δραστηριοτήτων. | Ένα στοχοθετημένο πρόγραμμα φυσικής και τεχνολογίας θα αξιοποιήσει τις εγκαταστάσεις και τους πόρους του προγράμματος για τη σύντηξη, δηλαδή το JET και τις διατάξεις μαγνητικής συγκράτησης, που υπάρχουν ήδη ή είναι υπό κατασκευή σε όλα τα κράτη μέλη. Θα αξιολογήσει συγκεκριμένες τεχνολογίες βασικές για τον ITER, θα εδραιώσει τις επιλογές του σχεδίου ITER, και θα προετοιμάσει τη θέση σε λειτουργία του ITER μέσω πειραματικών και θεωρητικών δραστηριοτήτων. |

Τροπολογία 13

Παράρτημα Ι, υπότιτλος "Έρευνα στο πεδίο της ενέργειας σύντηξης", υπότιτλος "Δραστηριότητες", τέταρτο εδάφιο

Εν προκειμένω περιλαμβάνονται δραστηριότητες με αντικείμενο την περαιτέρω εξέλιξη βελτιωμένων αρχών και τεχνικών για συστήματα μαγνητικής συγκράτησης που παρουσιάζουν δυνητικά πλεονεκτήματα για τους ηλεκτρικούς σταθμούς σύντηξης (με έμφαση στην ολοκλήρωση της κατασκευής του stellarator W7-X), δραστηριότητες θεωρητικής μελέτης και μοντελοποίησης με στόχο την καλύτερη κατανόηση της συμπεριφοράς του πλάσματος σύντηξης, και δραστηριότητες συντονισμού, μέσω διατήρησης επαφών, των μη στρατιωτικών ερευνητικών δραστηριοτήτων των κρατών μελών με αντικείμενο την αδρανειακή συγκράτηση πλάσματος. | Εν προκειμένω περιλαμβάνονται δραστηριότητες με αντικείμενο την περαιτέρω εξέλιξη βελτιωμένων αρχών και τεχνικών για συστήματα μαγνητικής συγκράτησης που παρουσιάζουν δυνητικά πλεονεκτήματα για τους ηλεκτρικούς σταθμούς σύντηξης (με έμφαση στην ολοκλήρωση της κατασκευής του stellarator W7-X), δραστηριότητες θεωρητικής μελέτης και μοντελοποίησης με στόχο την καλύτερη κατανόηση της συμπεριφοράς του πλάσματος σύντηξης. |

Τροπολογία 14

Παράρτημα Ι, υπότιτλος "Έρευνα στο πεδίο της ενέργειας σύντηξης", υπότιτλος "Δραστηριότητες", πέμπτο εδάφιο

Λαμβανομένων υπόψη των άμεσων και μεσοπρόθεσμων αναγκών του ITER, και με προοπτική την περαιτέρω ανάπτυξη της σύντηξης, θα αναληφθούν πρωτοβουλίες με σκοπό την εξασφάλιση της επάρκειας ανθρώπινων πόρων, από άποψη αριθμού, εύρους δεξιοτήτων και προσόντων, επιπέδου κατάρτισης και εμπειρίας. | Λαμβανομένων υπόψη των άμεσων και μεσοπρόθεσμων αναγκών του ITER, και με προοπτική την περαιτέρω ανάπτυξη της σύντηξης, θα αναληφθούν πρωτοβουλίες με σκοπό την εξασφάλιση της επάρκειας ανθρώπινων πόρων, από άποψη αριθμού, εύρους δεξιοτήτων και προσόντων, επιπέδου κατάρτισης και εμπειρίας, μεταξύ άλλων με την καθιέρωση ευρωπαϊκού διδακτορικού διπλώματος στον τομέα της φυσικής και μηχανικής της σύντηξης. |

Τροπολογία 15

Παράρτημα Ι, υπότιτλος "Έρευνα στο πεδίο της ενέργειας σύντηξης", υπότιτλος "Δραστηριότητες", εδάφιο 6α (νέο)

| Διεργασίες μεταφοράς τεχνολογίας Ο ITER θα απαιτήσει νέες και πιο ευέλικτες οργανωτικές δομές, προκειμένου να επιτρέψει την ταχεία υλοποίηση από τη βιομηχανία, των διεργασιών καινοτομίας και τεχνολογικής προόδου που δημιουργεί, έτσι ώστε να καταστεί δυνατή η αντιμετώπιση των προκλήσεων και να μπορέσει η ευρωπαϊκή βιομηχανία να γίνει ανταγωνιστικότερη. |

Τροπολογία 16

Παράρτημα Ι, υπότιτλος "Πυρηνική σχάση και ακτινοπροστασία", "Αιτιολογικό", υπότιτλος δεύτερο εδάφιο

Εντούτοις, η συνέχιση της χρήσης της συγκεκριμένης πηγής ενέργειας στην ΕΕ θα εξαρτηθεί από μια σειρά παραγόντων μείζονος σημασίας. Η ασφάλεια λειτουργίας των πυρηνικών αντιδραστήρων και η διαχείριση των αποβλήτων μακράς διάρκειας ζωής είναι ακριβώς δύο καίριοι παράγοντες που θέτουν σοβαρές προκλήσεις. Για την αντιμετώπιση των σχετικών προκλήσεων καταβάλλονται συνεχείς προσπάθειες σε τεχνικό επίπεδο, αλλά χρειάζονται επίσης κατάλληλες και συντονισμένες ενέργειες σε πολιτικό και κοινωνικό επίπεδο. Σε όλες τις χρήσεις της ακτινοβολίας, στη βιομηχανία και την ιατρική εξίσου, η πρωταρχική αρχή που πρέπει να τηρείται είναι η προστασία του ανθρώπου και του περιβάλλοντος. Η επίτευξη υψηλών επιπέδων ασφάλειας θα είναι και η βασική επιδίωξη των δραστηριοτήτων που θα αναληφθούν σε όλους τους θεματικούς τομείς του παρόντος σκέλους. Χρειάζεται επίσης να αντιμετωπισθούν και οι σαφείς ανάγκες διαθεσιμότητας και επάρκειας υποδομών και τεχνογνωσίας σε όλους τους κλάδους της πυρηνικής επιστήμης και της πυρηνικής μηχανικής. Τα επιμέρους τεχνικά πεδία συνδέονται μεταξύ τους, μέσω θεμάτων οριζόντιου χαρακτήρα όπως ο κύκλος πυρηνικού καυσίμου, η χημεία ακτινιδών, η ανάλυση κινδύνων και η εκτίμηση ασφάλειας, αλλά και ζητήματα που αφορούν το κοινωνικό σύνολο και τη διακυβέρνηση. | Εντούτοις, η συνέχιση της χρήσης της συγκεκριμένης πηγής ενέργειας στην ΕΕ θα εξαρτηθεί από μια σειρά παραγόντων μείζονος σημασίας. Απαιτούνται πάντως προσπάθειες για να παγιωθούν και να βελτιωθούν τα τρέχοντα επίπεδα ασφαλείας, και να διασφαλιστεί ότι η βελτίωση της ακτινοπροστασίας θα εξακολουθήσει να περιλαμβάνεται στις προτεραιότητες της κοινοτικής δράσης. Η ασφάλεια λειτουργίας των πυρηνικών αντιδραστήρων και η διαχείριση των αποβλήτων μακράς διάρκειας ζωής είναι ακριβώς δύο καίριοι παράγοντες που θέτουν σοβαρές προκλήσεις. Για την αντιμετώπιση των σχετικών προκλήσεων καταβάλλονται συνεχείς προσπάθειες σε τεχνικό επίπεδο, αλλά χρειάζονται επίσης κατάλληλες και συντονισμένες ενέργειες σε πολιτικό και κοινωνικό επίπεδο. Σε όλες τις χρήσεις της ακτινοβολίας, στη βιομηχανία και την ιατρική εξίσου, η πρωταρχική αρχή που πρέπει να τηρείται είναι η προστασία του ανθρώπου και του περιβάλλοντος. Η επίτευξη υψηλών επιπέδων ασφάλειας θα είναι και η βασική επιδίωξη των δραστηριοτήτων που θα αναληφθούν σε όλους τους θεματικούς τομείς του παρόντος σκέλους. Χρειάζεται επίσης να αντιμετωπισθούν και οι σαφείς ανάγκες διαθεσιμότητας και επάρκειας υποδομών και τεχνογνωσίας σε όλους τους κλάδους της πυρηνικής επιστήμης και της πυρηνικής μηχανικής. Τα επιμέρους τεχνικά πεδία συνδέονται μεταξύ τους, μέσω θεμάτων οριζόντιου χαρακτήρα όπως ο κύκλος πυρηνικού καυσίμου, η χημεία ακτινιδών, η ανάλυση κινδύνων και η εκτίμηση ασφάλειας, αλλά και ζητήματα που αφορούν το κοινωνικό σύνολο και τη διακυβέρνηση. |

Τροπολογία 17

Παράρτημα Ι, υπότιτλος "Πυρηνική σχάση και ακτινοπροστασία", υπότιτλος "Δραστηριότητες", πρώτο εδάφιο

Έρευνα και ανάπτυξη, προσανατολισμένη σε τεχνολογίες υλοποίησης, σχετικά με τη διάθεση ακτινοβολημένων πυρηνικών καυσίμων και ραδιενεργών αποβλήτων μακράς διάρκειας ζωής σε βαθείς γεωλογικούς σχηματισμούς και, κατά περίπτωση, επίδειξη τεχνολογιών ασφάλειας, και με σκοπό να υποστηριχθεί η διαμόρφωση μιας κοινής ευρωπαϊκής θεώρησης των βασικών ζητημάτων διαχείρισης και διάθεσης αποβλήτων. Έρευνα επί τεχνικών διαχωρισμού και μεταστοιχείωσης ή/και άλλων τεχνικών μείωσης της ποσότητας ή/και της επικινδυνότητας των προς διάθεση αποβλήτων. | Έρευνα και ανάπτυξη, προσανατολισμένη σε τεχνολογίες υλοποίησης, σχετικά με τη διάθεση ακτινοβολημένων πυρηνικών καυσίμων και ραδιενεργών αποβλήτων μακράς διάρκειας ζωής σε βαθείς γεωλογικούς σχηματισμούς και, κατά περίπτωση, επίδειξη τεχνολογιών ασφάλειας, και με σκοπό να υποστηριχθεί η διαμόρφωση μιας κοινής ευρωπαϊκής θεώρησης των βασικών ζητημάτων διαχείρισης και διάθεσης αποβλήτων. Ειδικές δραστηριότητες σε σχέση με τα χαρακτηριστικά και τη συμπεριφορά των αποβλήτων του συγκεκριμένου τύπου υπό συνθήκες παρατεταμένης αποθήκευσης. Έρευνα επί τεχνικών διαχωρισμού και μεταστοιχείωσης ή/και άλλων τεχνικών μείωσης της ποσότητας ή/και της επικινδυνότητας των προς διάθεση αποβλήτων. |

Τροπολογία 18

Παράρτημα Ι, υπότιτλος "Πυρηνική σχάση και ακτινοπροστασία", υπότιτλος "Δραστηριότητες", δεύτερο εδάφιο

Έρευνα με σκοπό την υποστήριξη της συνεχούς ασφάλειας λειτουργίας των υφιστάμενων συστημάτων αντιδραστήρων (συμπεριλαμβανομένων των εγκαταστάσεων του κύκλου του πυρηνικού καυσίμου), η οποία θα λαμβάνει υπόψη νέες προκλήσεις όπως η παράταση της διάρκειας ζωής και η ανάπτυξη νέων προηγμένων μεθοδολογιών εκτίμησης της ασφάλειας (τόσο της τεχνικής όσο και της ανθρώπινης), και με σκοπό την εκτίμηση του δυναμικού και της ασφάλειας των συστημάτων αντιδραστήρων στο βραχυπρόθεσμο και μεσοπρόθεσμο μέλλον, λαμβανομένης υπόψη της διατήρησης των υψηλών προτύπων ασφάλειας που έχουν ήδη επιτευχθεί στην ΕΕ. | Έρευνα με σκοπό να συνεχιστεί η υποστήριξη της συνεχούς ασφάλειας λειτουργίας των υφιστάμενων συστημάτων αντιδραστήρων (συμπεριλαμβανομένων των εγκαταστάσεων του κύκλου του πυρηνικού καυσίμου) και των αντιδραστήρων νέας γενιάς, και να ελαχιστοποιηθεί ο κίνδυνος για ανθρώπινο ή οργανωτικό σφάλμα, η οποία θα λαμβάνει υπόψη νέες προκλήσεις όπως η παράταση της διάρκειας ζωής και η ανάπτυξη νέων προηγμένων μεθοδολογιών εκτίμησης της ασφάλειας (τόσο της τεχνικής όσο και της ανθρώπινης), και με σκοπό την εκτίμηση του δυναμικού και της ασφάλειας των συστημάτων αντιδραστήρων στο βραχυπρόθεσμο και μεσοπρόθεσμο μέλλον, λαμβανομένης υπόψη της διατήρησης των υψηλών προτύπων ασφάλειας που έχουν ήδη επιτευχθεί στην ΕΕ. |

| Στο πλαίσιο αυτό, η έμφαση θα δοθεί ιδιαίτερα στη διερεύνηση και την εφαρμογή μεθοδολογιών για την πρόληψη ανθρώπινων ή οργανωτικών σφαλμάτων (ατομικών ή συλλογικών). Θα ενθαρρυνθεί επίσης η κατάλληλη "προσέγγιση ασφάλειας" σε όλες τις ενέργειες, προκειμένου να διασφαλιστεί ότι η ασφάλεια θα αποτελεί θεμελιώδη στόχο προτεραιότητας τόσο για το φορέα στον οποίο ανήκει η μονάδα όσο και για τους εργαζόμενους σε αυτήν. Έρευνα στους τομείς της ασφάλειας των αντιδραστήρων και των σοβαρών ατυχημάτων, τόσο για δυτικούς όσο και για ρωσικούς τύπους αντιδραστήρων. |

Τροπολογία 19

Παράρτημα Ι, υπότιτλος "Πυρηνική σχάση και ακτινοπροστασία", υπότιτλος "Δραστηριότητες", τέταρτο εδάφιο

Υποστήριξη της διαθεσιμότητας υποδομών έρευνας — όπως αντιδραστήρων δοκιμής υλικών, υπόγειων εργαστηρίων ερευνών, εγκαταστάσεων ραδιοβιολογίας και τραπεζών ιστών, αναγκαίων για τη διατήρηση υψηλών προτύπων τεχνικής ποιότητας, καινοτομίας και ασφάλειας στον πυρηνικό τομέα στην Ευρώπη. | Υποστήριξη της διαθεσιμότητας υποδομών έρευνας — όπως αντιδραστήρων δοκιμής υλικών και εκπαιδευτικών αντιδραστήρων, εργαστηρίων ερευνών, εγκαταστάσεων ραδιοβιολογίας και τραπεζών ιστών, αναγκαίων για τη διατήρηση υψηλών προτύπων τεχνικής ποιότητας, καινοτομίας και ασφάλειας στον πυρηνικό τομέα στην Ευρώπη. |

Τροπολογία 20

Παράρτημα Ι, υπότιτλος "Πυρηνική σχάση και ακτινοπροστασία", υπότιτλος "Δραστηριότητες", τίτλος και εδάφιο

Ανθρώπινοι πόροι και κατάρτιση | Ανθρώπινοι πόροι, κινητικότητα, εκπαίδευση και κατάρτιση |

Υποστήριξη της διατήρησης και της περαιτέρω ανάπτυξης των επιστημονικών δεξιοτήτων και προσόντων και του επιστημονικού ανθρώπινου δυναμικού ώστε να κατοχυρωθεί η μακροπρόθεσμη διαθεσιμότητα και επάρκεια προσόντων του ερευνητικού και άλλου ανθρώπινου δυναμικού στον πυρηνικό τομέα. | Υποστήριξη της διατήρησης και της περαιτέρω ανάπτυξης των επιστημονικών δεξιοτήτων και προσόντων και του επιστημονικού ανθρώπινου δυναμικού ώστε να κατοχυρωθεί το ταχύτερο δυνατόν η μακροπρόθεσμη διαθεσιμότητα κατάλληλα καταρτισμένων ερευνητών, μηχανικών, φυσικών, ψυχολόγων ειδικευμένων σε συστήματα οργάνωσης και άλλου ανθρώπινου δυναμικού στον πυρηνικό τομέα, ιδιαίτερα με την υποστήριξη της εκπαιδευτικής προσπάθειας στα πανεπιστήμια, με έμφαση στην οργάνωση κοινών μεταπτυχιακών σπουδών στους τομείς της πυρηνικής μηχανικής και της ακτινοπροστασίας, και την προώθηση της ασφάλειας ως προτεραιότητας. |

Τροπολογία 21

Παράρτημα Ι, υπότιτλος "Πυρηνικές δραστηριότητες του Κοινού Κέντρου Ερευνών", υπότιτλος "Αιτιολογικό", πρώτο εδάφιο

Το Κοινό Κέντρο Ερευνών υποστηρίζει τους στόχους της ευρωπαϊκής στρατηγικής για τον ενεργειακό εφοδιασμό, και ιδίως τα μέτρα που συμβάλλουν στην επίτευξη των στόχων του Κιότο. Η ΕΕ διαθέτει αναγνωρισμένη τεχνογνωσία σε διάφορα πεδία της πυρηνικής τεχνολογίας, η οποία έχει εδραιωθεί από μια σειρά αξιόλογων επιτυχιών στον συγκεκριμένο τομέα. Η χρησιμότητα της υποστήριξης που παρέχει το ΚΚΕρ στις πολιτικές της ΕΕ και της συμβολής του στις νέες τάσεις της πυρηνικής έρευνας συνδέεται με την ποιότητα της επιστημονικής του εμπειρογνωσίας και την ένταξή του στη διεθνή επιστημονική κοινότητα. Το ΚΚΕρ, αφενός διαθέτει εξειδικευμένο προσωπικό και υπερσύγχρονες εγκαταστάσεις για την εκτέλεση επιστημονικών και τεχνικών εργασιών αναγνωρισμένης αξίας, και αφετέρου προσφέρει επιστημονική κατάρτιση και προωθεί την κινητικότητα νέων επιστημόνων, υποστηρίζοντας έτσι την πολιτική της ΕΕ με στόχο τη διασφάλιση των αναγκαίων βασικών δεξιοτήτων και τεχνογνωσίας για το μέλλον. Σήμερα αναδύονται νέες πολιτικές ανάγκες οι οποίες έχουν κυρίως σχέση με την πολιτική εξωτερικών σχέσεων και την πολιτική ασφάλειας. Στις δύο αυτές περιπτώσεις, απαιτούνται εσωτερικές και ασφαλείς πληροφορίες, αναλύσεις και συστήματα, τα οποία δεν διατίθενται πάντα στην αγορά. | Στο πλαίσιο της στήριξης των στόχων της Ευρωπαϊκής Ένωσης, το Κοινό Κέντρο Ερευνών έχει συγκεκριμένα καθήκοντα, όσον αφορά τα ακόλουθα: |

| Συνολική ασφάλεια, ιδιαίτερα με τη συμμετοχή του στην ανάπτυξη τεχνικών και μεθόδων για αποτελεσματικές διασφαλίσεις, για την καταπολέμηση του λαθρεμπορίου, και για θέματα πυρηνικής ανακριτικής έρευνας.Διεύρυνση της ΕΕ, δεδομένου ότι προστέθηκαν (και θα προστεθούν) νέοι τύποι αντιδραστήρων και άλλες πυρηνικές εγκαταστάσεις.εφοδιασμός με ενέργεια, με τη συμβολή σε νέες τεχνικές για έναν κύκλο πυρηνικών καυσίμων σύμφωνο προς τις αρχές της αειφόρου ανάπτυξης. |

| Το Κοινό Κέντρο Ερευνών διαθέτει εξειδικευμένο προσωπικό και εγκαταστάσεις για την εκτέλεση επιστημονικών και τεχνικών εργασιών αναγνωρισμένης αξίας. Διασφαλίζει την ποιότητα και την απαιτούμενη ανανέωση της υποδομής του, προκειμένου η ευρωπαϊκή έρευνα να παραμείνει στην πρώτη γραμμή. Το Κοινό Κέντρο Ερευνών παρέχει σε εξωτερικούς ερευνητές πρόσβαση στην υποδομή του και προσφέρει επιστημονική κατάρτιση και προωθεί την κινητικότητα νέων επιστημόνων για τη διατήρηση της πυρηνικής τεχνογνωσίας στην Ευρώπη, υποστηρίζοντας έτσι την πολιτική της ΕΕ για τη διασφάλιση των αναγκαίων βασικών δεξιοτήτων και τεχνογνωσίας για το μέλλον. Σήμερα αναδύονται νέες πολιτικές ανάγκες οι οποίες έχουν κυρίως σχέση με την πολιτική εξωτερικών σχέσεων και την πολιτική ασφάλειας. Στις δύο αυτές περιπτώσεις, απαιτούνται εσωτερικές και ασφαλείς πληροφορίες, αναλύσεις και συστήματα, τα οποία δεν διατίθενται πάντα στην αγορά. |

Τροπολογία 22

Παράρτημα Ι, υπότιτλος "Πυρηνικές δραστηριότητες του Κοινού Κέντρου Ερευνών", υπότιτλος "Δραστηριότητες", πρώτο εδάφιο

Διαχείριση πυρηνικών αποβλήτων και επιπτώσεις στο περιβάλλον: με στόχο την κατανόηση των διαδικασιών του κύκλου του πυρηνικού καυσίμου, από την παραγωγή ενέργειας έως την αποθήκευση των αποβλήτων, και την ανάπτυξη αποτελεσματικών λύσεων για τη διαχείριση των αποβλήτων υψηλής ραδιενέργειας σύμφωνα με τις δύο βασικές επιλογές (άμεση αποθήκευση ή διαχωρισμός και μεταστοιχείωση)· | Διαχείριση πυρηνικών αποβλήτων και επιπτώσεις στο περιβάλλον: με στόχο την κατανόηση των διαδικασιών του κύκλου του πυρηνικού καυσίμου, από την παραγωγή ενέργειας έως την αποθήκευση των αποβλήτων, και την ανάπτυξη αποτελεσματικών λύσεων για τη διαχείριση των αποβλήτων υψηλής ραδιενέργειας σύμφωναμε τις δύο βασικές επιλογές (άμεση αποθήκευση ή διαχωρισμός και μεταστοιχείωση)· Θα αναπτυχθούν, ιδιαίτερα, δραστηριότητες για την αύξηση των γνώσεων και τη βελτίωση της επεξεργασίας ή της διάθεσης αποβλήτων μακράς διάρκειας ζωής και βασική έρευνα στον τομέα των ακτινιδών· |

Τροπολογία 23

Παράρτημα Ι, υπότιτλος "Πυρηνικές δραστηριότητες του Κοινού Κέντρου Ερευνών", υπότιτλος "Δραστηριότητες", δεύτερο εδάφιο

Πυρηνική ασφάλεια: έρευνα σχετικά με τους σημερινούς αλλά και νέους κύκλους πυρηνικού καυσίμου και την ασφάλεια των αντιδραστήρων, τόσο δυτικού όσο και ρωσικού σχεδιασμού, καθώς και σχετικά με τους αντιδραστήρες νέου σχεδιασμού. Επιπλέον, το ΚΚΕρ θα συμβάλλει και θα συντονίζει την ευρωπαϊκή συμμετοχή στο Διεθνές Φόρουμ Generation IV, μια πρωτοβουλία Ε&Α στην οποία συμμετέχουν οι σημαντικότεροι ερευνητικοί οργανισμοί στον κόσμο. | Πυρηνική ασφάλεια: έρευνα σχετικά με τους σημερινούς κύκλους πυρηνικού καυσίμου και την ασφάλεια των αντιδραστήρων, τόσο δυτικού όσο και ρωσικού σχεδιασμού, καθώς επίσης, σε μεγαλύτερη έκταση, σχετικά με τους αντιδραστήρες νέου σχεδιασμού. Επιπλέον, το ΚΚΕρ θα συμβάλλει και θα συντονίζει την ευρωπαϊκή συμμετοχή στο Διεθνές Φόρουμ Generation IV, μια πρωτοβουλία Ε&Α στην οποία συμμετέχουν οι σημαντικότεροι ερευνητικοί οργανισμοί στον κόσμο. Το ΚΚΕρ πρέπει να αποτελεί φορέα ολοκλήρωσης της ευρωπαϊκής έρευνας στο συγκεκριμένο τομέα και να διασφαλίζει τόσο με την ποιότητα όσο και με το μέγεθός του τη σημασία της ευρωπαϊκής συνεισφοράς στο GIF. |

Τροπολογία 24

Παράρτημα Ι, υπότιτλος "Πυρηνικές δραστηριότητες του Κοινού Κέντρου Ερευνών", υπότιτλος "Δραστηριότητες", εδάφια 3α και 3β (νέα)

| Διεξαγωγή εκστρατείας προκειμένου οι πολιτικοί και η κοινή γνώμη να κατανοήσουν τι σημαίνει πυρηνική ενέργεια, τώρα που οι περισσότεροι επιστήμονες, πολιτικοί και απλοί πολίτες έχουν πειστεί ότι η υπερθέρμανση του πλανήτη αποτελεί πλέον πραγματικότητα και προκαλείται από εκπομπές άνθρακα από ορυκτά καύσιμα, και ότι η πυρηνική ενέργεια, που έχει μηδενικές εκπομπές διοξειδίου του άνθρακα, αποτελεί ουσιαστικό συστατικό του αναγκαίου ενεργειακού μίγματος για την κάλυψη των παγκόσμιων αναγκών σε ενέργεια. Διάδοση πληροφοριών σχετικά με την πυρηνική ενέργεια στους πολίτες και τους εκπροσώπους τους με τη διεξαγωγή πολυετών εκστρατειών πληροφόρησης για την πυρηνική ενέργεια, προκειμένου να ενθαρρυνθεί ο διάλογος και να διευκολυνθεί η λήψη αποφάσεων, έτσι ώστε ο διάλογος να είναι αντικειμενικός και οι αποφάσεις τεκμηριωμένες. Προκειμένου να διασφαλιστεί η μέγιστη δυνατή αποτελεσματικότητά τους, οι εκστρατείες αυτές θα πρέπει να σχεδιαστούν με μεθόδους κοινωνικών επιστημών. Επιπλέον, και δεδομένου ότι οι συγκρίσεις με άλλες πηγές ενέργειας είναι ουσιώδεις για την κατανόηση των επιπτώσεων από τη χρήση πυρηνικής ενέργειας, οι προωθούμενες ή ενθαρρυ- νόμενες ενημερωτικές εκστρατείες θα αναφέρουν επίσης και θα εξηγούν τις προσπάθειες που καταβάλλει η ΕΕ σε άλλα επίπεδα για την προώθηση άλλων πηγών ενέργειας, με ιδιαίτερη έμφαση στις ανανεώσιμες πηγές ενέργειας. |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L ...

--------------------------------------------------